Forty Winks Holiday Home is 'n moderne dubbelverdieping huis vir 6 gaste in De Kelders. Dit is stapafstand vanaf die rotsagtige kus van De Kelders. Die huis is in 'n veilige, stil woongebied geleë. Daar is 'n netjiese speelparkie vir kinders minder as 100 m van die huis af. Die erf is omhein met 'n groot tuin wat dit troeteldiervriendelik maak.
Die huis is gerieflik ingerig vir gesinne en dit het 3 slaapkamers en 2,5 badkamers. Die hoofslaapkamer is op die boonste verdieping en bied toegang tot die balkon. Die kamer het 'n koningingrootte-bed, 'n en suite-badkamer met 'n hoekbad en 'n stort, groot kaste en 'n toesluitkluis vir w…
Die huis is gerieflik ingerig vir gesinne en dit het 3 slaapkamers en 2,5 badkamers. Die hoofslaapkamer is op die boonste verdieping en bied toegang tot die balkon. Die kamer het 'n koningingrootte-bed, 'n en suite-badkamer met 'n hoekbad en 'n stort, groot kaste en 'n toesluitkluis vir waardevolle items.
Die ander 2 slaapkamers is op die onderste verdieping en bied toegang tot die stoep en tuin. Die een kamer het 'n dubbelbed en die ander kamer het 2 enkelbeddens. Hulle deel die gebruik van die badkamer met 'n bad en 'n stort. Op die boonste verdieping is daar ook 'n ekstra gaste-toilet.
Die oopplan-leefarea is op die boonste verdieping en beskik oor 'n goed toegeruste kombuis met 'n yskas, mikrogolfoond, gasstoof en 'n oond. Maaltye kan by die ontbyttoonbank of etenstafel genuttig word.
Die leefarea het 'n groot platskerm-TV met volledige DStv. Drie skuifdeure bied toegang tot 'n balkon met uitsigte oor die see en op die berge. Vanaf die balkon kan gaste die walvisse (vanaf Junie tot November) dophou. In die leefarea is daar 'n binnebraai en 'n Weber-braai is beskikbaar vir buite. Gaste is welkom om van die toesluitmotorhuis gebruik te maak. Gratis WiFi is beskikbaar.
De Kelders bied verskeie wandelpaaie, strande en grotte om te verken. Dit is minder as 5 km se ry vanaf Gansbaai met talle doendinge en besienswaardighede soos die Duiwelsgat- of Fynbosvoetslaanroetes, Walker Bay Natuurreservaat, Danger Point Vuurtoring en haaihokduik. Die area bied ook verskeie restaurante.
'n Bespreking by Forty Winks Holiday Home sluit in:
Gaste wat na Forty Winks Holiday Home gekyk het, het ook belangstelling getoon in die volgende lekke plekke:
Vanaf R1 950 R1 560 per nag (plek&nbspvir 6)
Hoofweg 24, De Kelders, 7220, Wes-Kaap